สหกรณ์ธกส.ดูดเงินฝาก
ระดมระยะสั้น5-13เดือนรองรับสินเชื่อจ่ายดอกเบี้ยสูงลิ่ว4%เกทับแบงก์
9 พ.ค. 2556

ระดมระยะสั้น5-13เดือนรองรับสินเชื่อจ่ายดอกเบี้ยสูงลิ่ว4%เกทับแบงก์
ชุมนุมสหกรณ์แบงก์รัฐร่วมวงชิงเงินฝากแบงก์ ชูจ่ายดอกเบี้ยสูงกว่าดึงลูกค้า
นายอนันต์ ชาตรูประชีวิน ผู้จัดการชุมนุมสหกรณ์ออมทรัพย์แห่งประเทศไทย (ชสอ.) เปิดเผยว่า ชสอ.ได้ออกแคมเปญระดมเงินฝาก “ออมทรัพย์รับ SUMMER” ระยะเวลาฝาก 5 เดือน และ 13 เดือน โดยให้ดอกเบี้ย 3.404% ซึ่งเป็นอัตราดอกเบี้ยที่สูงกว่าธนาคารพาณิชย์ โดยตั้งเป้าหมายระดมเงินฝาก 2,000 ล้านบาท ทั้งนี้เพื่อเป็นการเพิ่มช่องทางการลงทุนที่ให้ผลตอบแทนในอัตราที่เหมาะสม และเพื่อเป็นการจัดหาทุนไว้บริการเงินกู้ให้แก่สหกรณ์สมาชิก โดยเปิดรับฝากเงินตั้งแต่วันนี้ถึงวันที่ 31 พ.ค.นี้เป็นต้นไป
สำหรับระยะเวลาฝาก 5 เดือน วงเงินฝาก 5 แสนบาท จ่ายดอกเบี้ย 3.40% วงเงิน 1 ล้านบาท จ่ายดอกเบี้ย 3.60% วงเงินฝาก 5 ล้านบาทขึ้นไป จ่ายดอกเบี้ย 3.80%
วงเงิน 10 ล้านบาท จ่ายดอกเบี้ย 3.70% วงเงินฝาก 20 ล้านบาทขึ้นไป จ่ายดอกเบี้ย 3.80% สำหรับระยะเวลา 13 เดือนจะจ่ายดอกเบี้ยเพิ่มขึ้นอีก 0.20% ทุกวงเงิน
อย่างไรก็ตาม เมื่อเปรียบเทียบกับอัตราดอกเบี้ยเงินฝากของธนาคารพาณิชย์ทั้งระบบ ซึ่งอัตราดอกเบี้ยออมทรัพย์ (ต่ำสุด) อยู่ที่ 0.1252.9% อัตราดอกเบี้ยเงินฝากประจำ 3 เดือน อยู่ที่ 1.603% เงินฝาก 6 เดือน อัตราดอกเบี้ย 1.95-3.30% เงินฝาก 12 เดือน 2.25-3.35% และเงินฝาก 24 เดือน อัตราดอกเบี้ย 2.503%
ด้านธนาคารเพื่อการเกษตรและสหกรณ์การเกษตร (ธ.ก.ส.) นายลักษณ์วจนานวัช ผู้จัดการ ธ.ก.ส. กล่าวว่า ธนาคารเตรียมเปิดตัวเงินฝาก 5 เดือน 5% ในงานมหกรรมทางการเงินครั้งที่ 13 (Money Expo 2013) ซึ่งเป็นเงินฝากระยะสั้น 5 เดือน ให้ดอกเบี้ย 5% ต่อปี และไม่ต้องเสียภาษีดอกเบี้ยเงินฝาก โดยจะเปิดรับฝากขั้นต่ำ 5 หมื่นบาท สูงสุดไม่เกิน 5 แสนบาทต่อบัญชี
ทั้งนี้ เพื่อป้องกันความแออัดของผู้สนใจฝากเงินในแคมเปญนี้ ผู้ฝากเงินที่มาร่วมงานสามารถรับคูปองเพื่อนำไปเปิดบัญชีที่ ธ.ก.ส. สาขาใกล้บ้าน ได้จนถึงวันที่ 31 พ.ค.นี้
นอกจากนี้ยังมี “เงินฝากออมทรัพย์ทวีโชค” เป็นเงินฝากไม่เสียภาษีดอกเบี้ย และยังสามารถลุ้นรางวัลทั้งในระดับจังหวัดและโชคใหญ่ระดับประเทศ สำหรับผู้เปิดบัญชีเงินฝากออมทรัพย์ทวีโชคหรือฝากเพิ่มเฉพาะภายในงาน Money Expo 2013 ไม่น้อยกว่า 2,000 บาท และคงยอดเงินฝากไว้ตามกำหนดจนถึงรอบจับรางวัลเดือน ธ.ค. 2556 ลุ้นรับรางวัลพิเศษทันที “รถยนต์ Nissan March” 1 คัน